जनाधार खो चुकी है भाजपा: गुप्ता
लाडवा | पूर्वविधायक रमेश गुप्ता ने कहा कि भाजपा पूरी तरह से किसान-मजदूर एवं व्यापारी विरोधी साबित हुई है। गुप्ता लाडवा अनाज मंडी स्थित में पत्रकारों से बातचीत कर रहे थे। उन्होंने कहा कि भाजपा अपना जनाधार खो चुकी है। अगर आज हरियाणा में विधानसभा चुनाव हों तो कांग्रेस भारी बहुमत से सरकार बनाएगी। कहा कि अगर आज भी उसे अपनी लोकप्रियता का गुमान है तो पंचायती चुनाव अपने निशान पर कराकर देख ले। इस राज में किसानों का गला घोटा गया, तो मजदूरों को महंगाई ने मार दिया है। गुप्ता ने कहा कि सरकार की अनुभवहीनता लापरवाही की बदौलत स्थानीय निकाय भंग हुए 6 माह से अधिक का समय हो चुका है। इस अवसर पर तरसेम बकाली, हरप्रीत सिंह चीमा, भगवंत सिंह विर्क, अनिल माटा विशाल आदि उपस्थित थे।
hin_Deva hin_Deva